**NYILATKOZAT**

Alulírott, Dr. Diósgyőri Gitta Kőröstetétlen Község Önkormányzat költségvetési szerv vezetője jogi felelősségem tudatában kijelentem, hogy az előírásoknak megfelelően 2024. évben az általam vezetett költségvetési szervnél gondoskodtam

- a belső kontrollrendszer kialakításáról, valamint szabályszerű, eredményes, gazdaságos és hatékony működéséről,

- olyan szervezeti kultúra kialakításáról, amely biztosítja az elkötelezettséget a szervezeti célok és értékek iránt, valamint alkalmas az integritás érvényesítésének biztosítására,

- a költségvetési szerv vagyonkezelésébe, használatába adott vagyon rendeltetésszerű használatáról, az alapító okiratban megjelölt tevékenységek jogszabályban meghatározott követelményeknek megfelelő ellátásáról,

- a rendelkezésre álló előirányzatok célnak megfelelő felhasználásáról,

- a költségvetési szerv tevékenységében a hatékonyság, eredményesség és a gazdaságosság követelményeinek érvényesítéséről,

- a tervezési, beszámolási, információszolgáltatási kötelezettségek teljesítéséről, azok teljességéről és hitelességéről,

- a gazdálkodási lehetőségek és a kötelezettségek összhangjáról,

- az intézményi számviteli rendről,

- olyan rendszer bevezetéséről, amely megfelelő bizonyosságot nyújt az eljárások jogszerűségére és szabályszerűségére vonatkozóan, biztosítja az elszámoltathatóságot, továbbá megfelel a hazai és közösségi szabályoknak,

- olyan szabályzatok kiadásáról, valamint a szervezeten belül olyan folyamatok kialakításáról, amelyek biztosítják a rendelkezésre álló források eredményes felhasználását,

- a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 8. § (2) bekezdés *b)* pontjában előírtak szerint - a kontrolltevékenység részeként minden tevékenységre vonatkozóan a szervezeti célok elérését veszélyeztető kockázatok csökkentésére irányuló kontrollok kiépítéséről a döntések eredményességi szempontú megalapozottsága vonatkozásában,

- arról, hogy a vezetők a szervezet minden szintjén tisztában legyenek a kitűzött célokkal és az azok elérését segítő eszközökkel, annak érdekében, hogy végre tudják hajtani a meghatározott feladatokat, és értékelni tudják az elért eredményeket; e tevékenységről a vezetői beszámoltatás rendszerén keresztül folyamatos információval rendelkeztem, a tevékenységet folyamatosan értékeltem.

A vonatkozó jogszabályok belső kontrollrendszerre vonatkozó előírásainak az általam vezetett költségvetési szervnél történő érvényesülését az alábbiak szerint értékelem:

**1. Kontrollkörnyezet:** Kőröstetétlen Község Önkormányzat költségvetési szervei hatályos alapító okirattal, valamint a működéshez szükséges szakmai, pénzügyi és gazdasági szabályzatokkal rendelkeznek, melyek a jogszabályi előírásoknak megfelelnek. A költségvetési szervek vezetői felelősek az intézmények hatékony szakmai, gazdasági irányításáért. A szervezeti felépítés kidolgozása és a vezetők közötti felelősség megosztása a működés kereteit biztosította. az intézményekben valamennyi dolgozó rendelkezett munkaköri leírással, melynek megfelelően végezte munkáját. A szervezeti célok teljesítéséhez szükséges erőforrások (humánerőforrás, eszközök, információ) a költségvetési szervek rendelkezésére álltak. Az ellenőrzési nyomvonalak minden intézménynél kialakításra és írásban rögzítésre kerültek.

**2. Integrált kockázatkezelési rendszer:**

A kockázatelemzési tevékenység során folyamatosan felmérte és megállapította valamennyi költségvetési szerv a tevékenységében, gazdálkodásában rejlő kockázatot, meghatározásra kerültek az egyes a kockázatokkal kapcsolatos intézkedések és megtételük módja, átgondolásra került, hogy valamely esemény, tevékenység, vagy annak elmulasztása milyen negatív, illetve pozitív hatással lehet az adott szervezet céljainak elérésére. Meghatározásra kerültek az elfogadható kockázati szintek, a kritikus tényezők kezelésére kockázatkezelő javaslatok kerültek kidolgozásra a Kockázatkezelési Szabályzatban. A költségvetési szervek a szabályzat előírásainak megfelelően rendszeresen figyelték a felmerülő kockázatokat, valamint kezelték azokat.

**3.** **Kontrolltevékenységek:**

Az önkormányzaton és költségvetési szervein belül olyan kontrolltevékenységek kerültek kialakításra, amelyek biztosították a gazdasági események elszámolásának kontrollját (hatályos jogszabályoknak megfelelő könyvvezetés és beszámolás), valamint a belső szabályzatokban a felelősségi körök meghatározásával az engedélyezési, jóváhagyási, beszámolási és kontrolleljárásokat. A költségvetési szervek vezetőinek felelőssége az általa vezetett intézmény működésének ellenőrzése, és az előírástól, eltérő gyakorlat megszüntetése, vagy a megszüntetést segítő javaslatok megtétele.

**4.** **Információs és kommunikációs rendszer:**

Az információ a vezetés minden szintjén nélkülözhetetlen, megléte, minősége jelentősen befolyásolja a vezető döntéshozási képességét. A megfelelő kommunikáció egyértelmű, világos üzenetet továbbít a vezetéstől az apparátus felé, amelyben minden olyan információ megjelenik, amely alapvetően szükséges az önkormányzat és költségvetési szervei irányítása és ellenőrizhetősége szempontjából. Az információs és kommunikációs csatornák és eszközök egymást kölcsönösen kiegészítő elemek. Ennek keretében a beszámolási rendszereket úgy kell működtetni, hogy azok hatékonyak, megbízhatóak és pontosak legyenek a beszámolási szintek, határidők és módok világos meghatározásával. Aköltségvetési szerveknél olyan hatékony információs és kommunikációs szabályozás került kialakításra, amely magában foglalja a költségvetési szerven belüli, illetve a külső partnerekkel folytatott horizontális és vertikális kommunikáció alapvető szabályait, valamint tartalmazza az írásbeli és szóbeli kommunikációs módszereket. Az iratkezelés minden szervezetnél az előírásoknak megfelelő.

**5.** **Nyomon követési rendszer (monitoring):**

A költségvetési szerveknél olyan monitoring rendszer működtetése került kialakításra, amely az operatív tevékenységtől független belső ellenőrzéssel lehetővé teszi az önkormányzat intézményei tevékenységének, a célok megvalósításának nyomon követését. Az önkormányzat költségvetési szerveinél a belső ellenőrzés működéséhez szükséges források, valamint a belső ellenőrzés szervezeti és funkcionális függetlensége biztosított volt. Kialakításra került a külső ellenőrzések koordinációja is.

Kijelentem, hogy a benyújtott beszámolók a jogszabályi előírások szerint a valóságnak megfelelően, átláthatóan, teljeskörűen és pontosan tükrözik a szóban forgó pénzügyi évre vonatkozó kiadásokat és bevételeket.

Nyilatkozom, hogy 2024. évben részt vettem a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 12. § (1) bekezdésében előírt továbbképzésén.

Nyilatkozom, hogy az általam vezetett költségvetési szerv gazdasági szervezettel nem rendelkezik.

Cegléd, 2025. február 28.

P. H.

..... ..............................................

aláírás