

**KŐRÖSTETÉTLEN KÖZSÉG ÖNKORMÁNYZAT**

**2745 KŐRÖSTETÉTLEN**, Kocséri út 4.

***Tel.: 53/368-005, fax: 53/568-501***

Ügyiratszám: C/ /2025. Tárgy: hozzájárulás a Ceglédi Többcélú Kistér-

Előterjesztő: Pásztor Roland polgármester ségi Társulás által biztosított szociális el-

Szakmai előterjesztő: Dr. Diósgyőri Gitta címzetes főjegyző, látásokról és azok térítési díjairól szóló

Ügyintéző: Sziváki Ibolya vezető-főtanácsos önkormányzati rendelet módosításához,

Melléklet: társulási tanácsi határozat, megkere-

sés, rendelettervezet;

**ELŐTERJESZTÉS**

**Kőröstetétlen Község Önkormányzat Képviselő-testületének 2025. május 26-ai ülésére**

**Tisztelt Képviselő-testület!**

Cegléd Város Önkormányzatának *a Ceglédi Többcélú Kistérségi Társulás által biztosított személyes gondoskodást nyújtó ellátásokról, azok igénybevételéről, valamint az ellátások térítési díjainak megállapításáról szóló* 11/2014. (IV. 30.) önkormányzati rendelete (a továbbiakban: térségi rendelet), 2014. október 1-jén lépett hatályba. Ezen önkormányzati rendelet megalkotásához a társulás valamennyi társult önkormányzatának képviselő-testületének hozzájárulását írja elő *a jogalkotásról szóló* 2010. évi CXXX. törvény (a továbbiakban: Jat.) 5. § (5) bekezdése.

*A szociális igazgatásról és szociális ellátásokról szóló* 1993. évi III. törvény (a továbbiakban: Szt.)115. § (1) bekezdése szerint: „Az **intézményi térítési díj** a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). **Az intézményi térítési díjat a fenntartó tárgyév április 1-jéig állapítja meg.** **Az intézményi térítési díj összege nem haladhatja meg a szolgáltatási önköltséget.** **Az intézményi térítési díj év közben** **egy alkalommal**, támogatott lakhatás esetében két alkalommal **korrigálható.** Az intézményi térítési díjat integrált intézmény esetében szolgáltatásonként (…) kell meghatározni, ilyen esetben az önköltség számítása során a közös költségelemeket a szolgáltatásonkénti közvetlen költségek arányában kell megosztani.”

A 2025. március 26-ai társulási ülésre a társulás fenntartásában lévő intézmények vezetői és a gazdasági vezető elkészíttették a szolgáltatási önköltségszámításokat és javaslatot tettek a személyes gondoskodást nyújtó ellátások intézményi térítési díjainak megváltoztatására. A díjváltoztatás indokait és mértékét az előterjesztéshez mellékelt intézményvezetői tájékoztatások rögzítették.

Az előterjesztés bizottsági szakaszban történő tárgyalása során fogalmazódott meg az a javaslat, hogy a szolgáltatási önköltség mértékét elérő vagy ahhoz közelítő mértékű térítési díjak megállapítása lenne szükséges annak érdekében, hogy az intézmények működését – az állami normatíva mértékén felül – finanszírozó önkormányzatoknak a pénzügyi bepótlása mérsékelhető legyen.

A fentiek figyelembevételével a társulási tanács a 7/2025. (III. 26.) határozatával elfogadta a Ceglédi Többcélú Kistérségi Társulás fenntartásában lévő intézmények által biztosított személyes gondoskodást nyújtó ellátások térítési díjainak megállapításához kapcsolódó szolgáltatási önköltségre vonatkozó számításokat. Ugyanakkor 8/2025. (III. 26.) határozatával úgy döntött, hogy a térítési díjak mértékének emeléséről nem hoz döntést, azok mértékét változatlanul hagyja. A társulási tanács felkérte a két intézmény vezetőit, hogy a soron következő társulási tanácsülésre vizsgálják felül a térítési díjakat a szolgáltatási önköltséget megközelítő térítési díjak megállapítása érdekében.

A társulás fenntartásában lévő intézmények vezetői a 8/2025. (III. 26.) határozatban foglaltaknak eleget téve a két bepótlást fizető önkormányzat polgármesterével folytatott egyeztetések eredményeként az előterjesztéshez mellékelt díjváltoztatási javaslatokat tették. A díjváltoztatási javaslatuk megegyezik abban, hogy *a pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló*63/2006. (III. 27.) Korm. rendelet 7. § (1) bekezdésében meghatározott szociális vetítési alap összegét el nem érő ellátottak részére díjmentességet javasolnak a személyes gondoskodást nyújtó ellátások tekintetében. A hivatkozott kormányrendelet 7. § (1) bekezdésében meghatározott szociális vetítési alap összege jelenleg: 28.500,- Ft.

Az intézményvezetők javaslatot tettek a jelenleg hatályos térségi rendelet mellékletében található, a személyi térítési díj megállapításához kapcsolódó jövedelemhatárok hatályon kívül helyezésére is. A jövedelemhatárok eltörlésével lehetőség nyílik, hogy az intézményvezető egyénre szabott, az ellátott konkrét jövedelmi szintjéhez igazodó személyi térítési díjat állapítson meg.

**Ceglédi Többcélú Kistérségi Társulás Humán Szolgáltató Központja**

**1. Idősek nappali ellátása**: (az ellátást igénybe vevők száma: 25 fő):

1 napra jutó szolgáltatási önköltség: 2.780,- Ft/fő/nap

jelenlegi intézményi térítési díj: térítésmentes

javasolt intézményi térítési díj: 200,- Ft/fő/nap

**2. Szociális étkeztetés** (az ellátást igénybe vevők száma: 70 fő):

1 napra jutó szolgáltatási önköltség: 1.675,- Ft/fő/nap

jelenlegi intézményi térítési díj: 720,- Ft/fő/nap

javasolt intézményi térítési díj: 1.300,- Ft/fő/nap

**3. Szociális étkezéshez kapcsolódó étel házhozszállítás**

szolgáltatási önköltség: 627 Ft/fő/nap

jelenlegi intézményi térítési díj: 300,- Ft/fő/nap

javasolt intézményi térítési díj: 300,- Ft/fő/nap

**4. Házi segítségnyújtás (szociális segítés, személyi gondozás)** (az ellátást igénybe vevők száma: szociális segítés: 3 fő, személyi gondozás: 38 fő):

1 gondozási órára jutó szolgáltatási önköltség: 2.795,- Ft/óra

jelenlegi intézményi térítési díj: 815,- Ft/óra

javasolt intézményi térítési díj: 1.500,- Ft/óra

**5. Támogató szolgálat**

személyi segítés szolgáltatási önköltsége: 6.860,- Ft/feladatmutató

jelenlegi intézményi térítési díja: 600,- Ft/óra

javasolt intézményi térítési díja: 690,- Ft/óra

**A támogató szolgálat gépkocsi használat, szállítás:**

A támogató szolgálat – gépkocsi használat, szállítás díja az Szt. 65/C. § (4) bekezdésében meghatározott szociálisan rászorultnak minősülő súlyosan **fogyatékos személy esetén:**

szolgáltatási önköltsége: 1.370,- Ft/km

jelenlegi intézményi térítési díj: 145 Ft/km

javasolt intézményi térítési díj: 170 Ft/km

Az Szt. 65/C §-ának (4) bekezdésében meghatározott **nem fogyatékos személy esetén**:

szolgáltatási önköltség: 1.370,- Ft/km

jelenlegi intézményi térítési díj Abony város

közigazgatási területén belül 300,- Ft/km

javasolt intézményi térítési díj Abony város

közigazgatási területén belül 420,- Ft/km

szolgáltatási önköltség: 1.370,- Ft/km

jelenlegi intézményi térítési díj Abony város

közigazgatási területén kívül 240,- Ft/km

javasolt intézményi térítési díj Abony város

közigazgatási területén kívül 340,- Ft/km

**Ceglédi Kistérségi Szociális Szolgáltató és Gyermekjóléti Központ**

**1. Idősek otthona** (az ellátást igénybe vevők száma:135 fő):

1 napra jutó szolgáltatási önköltség: 13.225,- Ft/fő/nap

jelenlegi intézményi térítési díj: 5.800,- Ft/fő/nap

javasolt intézményi térítési díj: 8.000,- Ft/fő/nap

Emelt szintű egyszeri befizetés jelenlegi összege: 2.760.000,- Ft

Emelt szintű egyszeri befizetés javasolt összege: 3.150.000,- Ft

**2. Idősek nappali ellátása** (az ellátást igénybe vevők száma:25 fő):

1 napra jutó szolgáltatási önköltség: 4.056,- Ft/fő/nap

jelenlegi intézményi térítési díj (étkezés nélkül): 50,- Ft/fő/nap

javasolt intézményi térítési díj (étkezés nélkül): 200,- Ft/fő/nap

**Demens személyek nappali ellátása** (az ellátást igénybe vevők száma:4 fő):

1 napra jutó szolgáltatási önköltség: 4.890,- Ft/fő/nap

jelenlegi intézményi térítési díj (étkezéssel): 770,- Ft/fő/nap

javasolt intézményi térítési díj (étkezéssel): 1.030,- Ft/fő/nap

**3. Szociális étkeztetés** (az ellátást igénybe vevők száma: 280 fő):

1 napra jutó szolgáltatási önköltség: 830,- Ft/fő/nap

jelenlegi intézményi térítési díj: 720,- Ft/fő/nap

javasolt intézményi térítési díj: 830,- Ft/fő/nap

**Szociális étkeztetéshez kapcsolódó szállítás:**

szolgáltatási önköltség: 684,- Ft/adag

jelenlegi intézményi térítési díj: 310,- Ft/adag

javasolt intézményi térítési díj: 355,- Ft/adag

1. **Házi segítségnyújtás (szociális segítés, személyi gondozás)** (az ellátást igénybe vevők száma: 87 fő):

1 gondozási órára jutó szolgáltatási önköltség: 3.550,- Ft/fő/óra

jelenlegi intézményi térítési díj: 815,- Ft/fő/óra

javasolt intézményi térítési díj: 1.500,- Ft/fő/óra

**5. Jelzőrendszeres házi segítségnyújtás** (az ellátást igénybe vevők száma: 110 fő):

1 napra jutó szolgáltatási önköltség: 340,- Ft/fő/nap

jelenlegi intézményi térítési díj: 130,- Ft/fő/nap

javasolt intézményi térítési díj: 150,- Ft/fő/nap

A személyes gondoskodást nyújtó ellátásokra vonatkozó térítési díjak emelésére irányuló javaslatokat *a határozati javaslat mellékletét képező* rendelettervezet is rögzíti.

A CTKT Társulási Tanácsa az 12/2025. (V. 14.) határozatával kezdeményezte a társult önkormányzatok képviselő testületeinél a térségi rendelet módosítását.

A szociális igazgatásról és szociális ellátásokról szóló 1993. évi III. törvény 92. § (1) bekezdésének b) pontjára, a Jat. 5. § (5) bekezdéséreés a társulási megállapodás 49. pontjára figyelemmel képviselő-testületünk hozzájárulása szükséges a székhely önkormányzat ismételt jogalkotásához.

Amennyiben az előterjesztés mellékletét képező rendelettervezetet valamennyi társult önkormányzat elfogadásra javasolja a székhely önkormányzatnak, akkor kerülhet sor a székhelyönkormányzat képviselő-testülete általi döntésre, a jelenleg hatályos kistérségi rendeletnek a módosítására.

A hatályos kistérségi rendelet elérhető a [www.njt.hu](http://www.njt.hu/) és a [www.cegled.asp.lgov.hu](http://www.cegled.asp.lgov.hu) weboldalakon.

A döntéshozatal a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) az Mötv. 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az Mötv. 50. §-a és a 42. § 1. pontja alapján **minősített** többségű szavazati arányt igényel.

Kőröstetétlen, 2025. május 15.

Pásztor Roland

polgármester

**Határozati javaslat**

**Kőröstetétlen Község Önkormányzat Képviselő-testülete**

1. hozzájárulását adja *a jogalkotásról szóló* 2010. évi CXXX. törvény 5. § (5) bekezdésére figyelemmel Cegléd Város Önkormányzatának *a Ceglédi Többcélú Kistérségi Társulás által biztosított személyes gondoskodást nyújtó ellátásokról, azok igénybevételéről, valamint az ellátások térítési díjainak megállapításáról szóló* 11/2014. (IV. 30.) önkormányzati rendeletének a jelen határozat elválaszthatatlan mellékletét képező rendelettervezet szerinti módosításához.
2. utasítja a Ceglédi Közös Önkormányzati Hivatalt a szükséges intézkedések megtételére.

Határidő: 2025. június 30. Felelős: Dr. Diósgyőri Gitta címzetes főjegyző

*Melléklet a határozati javaslathoz*

**Cegléd Város Önkormányzata Képviselő-testületének**

**.../2025. (VI. 20.) önkormányzati rendelete**

**a Ceglédi Többcélú Kistérségi Társulás által biztosított személyes gondoskodást nyújtó ellátásokról, azok igénybevételéről, valamint az ellátások térítési díjainak megállapításáról szóló 11/2014. (IV. 30.) önkormányzati rendelet módosításáról**

[1] E rendelet célja a Ceglédi Többcélú Kistérségi társulás fenntartásában működő Ceglédi Többcélú Kistérségi Társulás Humán Szolgáltató Központjára és a Ceglédi Kistérségi Szociális Szolgáltató és Gyermekjóléti Központ személyes gondoskodást nyújtó egyes ellátások térítési díjának év közbeni korrigálása.

[2] Cegléd Város Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 92. § (1) bekezdésének b) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában, és a jogalkotásról szóló 2010. évi CXXX. törvény 5. § (5) bekezdésében meghatározott feladatkörében eljárva, a szociális, gyermekjóléti szolgáltatások és ellátások feladatkörében eljáró Abony Város Önkormányzata, Albertirsa Város Önkormányzata, Ceglédbercel Község Önkormányzata, Csemő Község Önkormányzata, Dánszentmiklós Község Önkormányzata, Jászkarajenő Község Önkormányzata, Kocsér Község Önkormányzata, Kőröstetétlen Község Önkormányzata, Mikebuda Község Önkormányzata, Nyársapát Község Önkormányzata, Tápiószőlős Község Önkormányzata, Törtel Község Önkormányzata és Újszilvás Község Önkormányzata véleményének kikérésével a következőket rendeli el:

**1. §**

(1) A Ceglédi Többcélú Kistérségi Társulás által biztosított személyes gondoskodást nyújtó ellátásokról, azok igénybevételéről, valamint az ellátások térítési díjainak megállapításáról szóló 11/2014. (IV. 30.) önkormányzati rendelet 17. § (1) bekezdése helyébe a következő rendelkezés lép:

„(1) Az intézményi térítési díjakat az Abonyi Szolgáltató Központ vonatkozásában az 1. melléklet, a Ceglédi Szolgáltató Központ vonatkozásában a 2. melléklet rögzíti.”

(2) A Ceglédi Többcélú Kistérségi Társulás által biztosított személyes gondoskodást nyújtó ellátásokról, azok igénybevételéről, valamint az ellátások térítési díjainak megállapításáról szóló 11/2014. (IV. 30.) önkormányzati rendelet 17. §-a a következő (1a) bekezdéssel egészül ki:

„(1a) Térítésmentesen kell biztosítani az ellátásokat azoknak, akiknek a jövedelme a szociális vetítési alap összegét nem éri el.”

**2. §**

(1) A Ceglédi Többcélú Kistérségi Társulás által biztosított személyes gondoskodást nyújtó ellátásokról, azok igénybevételéről, valamint az ellátások térítési díjainak megállapításáról szóló 11/2014. (IV. 30.) önkormányzati rendelet 1. melléklete helyébe az 1. melléklet lép.

(2) A Ceglédi Többcélú Kistérségi Társulás által biztosított személyes gondoskodást nyújtó ellátásokról, azok igénybevételéről, valamint az ellátások térítési díjainak megállapításáról szóló 11/2014. (IV. 30.) önkormányzati rendelet 2. melléklete helyébe a 2. melléklet lép.

**3. §**

Ez a rendelet 2025. július 1-jén lép hatályba.

Dr. Diósgyőri Gitta s. k. Dr. Csáky András s. k.

címzetes főjegyző polgármester

---------

*1. melléklet a …/……. (…. ….) önkormányzati rendelethez*

*„1. melléklet a 11/2014. (IV. 30.) önkormányzati rendelethez*

**A Ceglédi Többcélú Kistérségi Társulás Humán Szolgáltató Központjának**

**(2740 Abony, Szilágyi Erzsébet u. 3.) intézményi térítési díjai**

**1. Az időskorúak nappali ellátása:**

Az időskorúak nappali ellátásának intézményi térítési díja (étkezés nélkül): **200,- Ft/nap/fő**

**2. A házi segítségnyújtás:**

A házi segítségnyújtás (szociális segítés, személyi gondozás) intézményi térítési díja: **1500,- Ft/óra**

**3. Szociális étkeztetés:**

3.1. A szociális étkeztetés intézményi térítési díja: **1300,- Ft/nap**

3.2. Az étel házhozszállítás intézményi térítési díja: **300,- Ft/nap**

**4. Támogató szolgálat:**

4.1. A személyi segítés intézményi térítési díja: **690,- Ft/óra**

* 1. A támogató szolgálat – gépkocsi használat, szállítás díja a szociális igazgatásról és szociális ellátásokról szóló 1993. évi III. törvény (a továbbiakban: Szoc. tv.) 65/C. § (4) bekezdésében meghatározott szociálisan rászorultnak minősülő súlyosan fogyatékos személy esetén:

A gépkocsi használat, szállítás intézményi térítési díja: **170 Ft/km.**

4.3. A Szoc tv. 65/C. § (4) bekezdésében meghatározott nem fogyatékos személy esetén:

4.3.1. A gépkocsi használat, szállítás intézményi térítési díja Abony város közigazgatási területén belül: **420 Ft/km**

4.3.2. A gépkocsi használat, szállítás intézményi térítési díja Abony város közigazgatási területén kívül: **340 Ft/km**”

*2. melléklet a …/……. (…. ….) önkormányzati rendelethez*

*„2. melléklet a 11/2014. (IV. 30.) önkormányzati rendelethez*

**A Ceglédi Kistérségi Szociális Szolgáltató és Gyermekjóléti Központ**

**(2700 Cegléd, Bajcsy- Zsilinszky út 1.) intézményi térítési díjai:**

**1. Az idősek otthona:**

1.1. átlagos ápolást, gondozást igénylő személy ellátása, demens betegek bentlakásos intézményi ellátása, emelt színvonalú bentlakásos ellátása**: 8.000,- Ft/nap**

1.2. Az emelt színvonalú ellátás igénybevétele esetén fizetendő egyszeri hozzájárulás összege a mindenkor hatályos költségvetési törvényben megállapított, az egy ellátott után járó tárgyévi állami támogatás hétszerese lehet. Ennek alapján a fizetendő egyszeri hozzájárulás összege: **3.150.000,- Ft/fő**.

**2. A házi segítségnyújtás:**

A házi segítségnyújtás (szociális segítés, személyi gondozás) intézményi térítési díj: 1500,- Ft/óra

**3. A szociális étkeztetés:**

3.1. A szociális étkeztetés intézményi térítési díja: **830,- Ft/nap**

3.2. Az étel házhozszállítás intézményi térítési díja: **355,- Ft/nap**

**4. Az időskorúak nappali ellátása:**

Az időskorúak nappali ellátásának intézményi térítési díja (étkezés nélkül): **200,- Ft/nap/fő.**

4.1. **Demens személyek nappali ellátása:**

Demens személyek nappali ellátásának intézményi térítési díja (étkezéssel együtt): **1030,- Ft/nap/fő**.

**5. Jelzőrendszeres házi segítségnyújtás**

A jelzőrendszeres házi segítségnyújtás intézményi térítési díja **150,- Ft/nap**.”

Az előterjesztést láttam:

Dr. Diósgyőri Gitta címzetes főjegyző