

# KŐRÖSTETÉTLEN KÖZSÉG ÖNKORMÁNYZAT

**2745 KŐRÖSTETÉTLEN Kocséri út 4.**

## Tel.: 53/368-005 Fax: 53/568-501

Iktatószám: C/1203/2025

Előterjesztő: Pásztor Roland polgármester

Szakmai előterjesztő: Sipos Nikoletta CKÖH pénzügyi irodavezető

Ügyintéző: Gyenge Ilona Tárgy: 2024. évi költségvetés módosítása, előirányzat átcsoportosítások II. félév

Melléklet: rendelettervezet és 1-11 tábla

**ELŐTERJESZTÉS**

Kőröstetétlen Község Önkormányzat Képviselő-testületének 2025. május 26-i ülésére

**Tisztelt Képviselő-testület!**

Kőröstetétlen Község Önkormányzat 2024. évi költségvetésről szóló 1/2024. (II.22.) önkormányzati rendelete alapján a rendelet 11. §-a értelmében a költségvetés módosítására és előirányzat átcsoportosítására vonatkozó javaslatokat 2024.12.31-i hatállyal az alábbiakban terjesztem a Tisztelt Képviselő-testület elé:

**Előirányzat módosításra és átcsoportosítására vonatkozó javaslatok az Önkormányzat költségvetését érintően:**

**I. Önkormányzatok működési támogatásai**

1. Helyi önkormányzatok működésének általános támogatása

Település-üzemeltetéshez kapcsolódó feladatellátás támogatása a fajlagos mutatószámok szerint az iparűzési adóerő képesség alapján történő beszámítás után 2024. évre a közvilágítás támogatása jogcímen 3.560.000 Ft volt.

A Magyar Államkincstárhoz benyújtott októberi felmérésben kértük a várható teljesítéshez a támogatás megemelését.

**Előirányzat módosítási javaslatunk:**

Helyi önkormányzatok működésének általános támogatása

bevételi előirányzat növekedik 720.000 Ft-tal,

(3. számú melléket)

Közüzemi díjak előirányzata növekedik 720.000 Ft-tal.

(6. számú melléklet)

**II. Működési célú támogatások államháztartáson belülről**

1. Nyári diákmunka program 2024.

A Pest Vármegyei Kormányhivatal Ceglédi Járási Hivatala pályázata alapján 2024. július és augusztus hónapban 4 fő 16-25 év közötti diákot foglalkoztattunk önkormányzatunknál. A kifizetett munkabérre kapott támogatás mellé a munkáltatói járulékokra saját erőt biztosítottunk az Általános tartalékból.

**Előirányzat módosítási javaslatunk:**

Működési célú támogatások ÁHT-n belülről bevételi előirányzat növekedik 533.600 Ft-tal,

(5. számú melléklet Önkormányzatok igazgatási tevékenysége kormányzati funkció)

Foglalkoztatottak személyi juttatása növekedik 533.600 Ft-tal,

(6. számú melléklet)

Munkaadókat terhelő járulékok kiadási előirányzata növekedik 69.373 Ft-tal,

(6.számú melléklet)

Tartalékok kiadási előirányzata csökken 69.373 Ft-tal.

(10. számú melléklet)

2. Közfoglalkoztatás

A Pest Vármegyei Kormányhivatal Ceglédi Járási Hivatala folyamatosan pályázatot hirdet közfoglalkoztatási programokra.

A 2024.09.01-2025.02.28-ig tartó program 4 fő részvételével folyik 85%-os támogatási intenzitással.

A munkabérek és járulékok kifizetéséhez támogatást kaptunk, illetve saját erőt biztosítottunk az Általános tartalék terhére.

**Előirányzat módosítási javaslatunk:**

Működési célú támogatások ÁHT-n belülről bevételi előirányzat növekedik 1.449.120 Ft-tal,

(5. számú melléklet Hosszabb időtartamú közfoglalkoztatás kormányzati funkció)

Tartalékok kiadási előirányzata csökken 255.732 Ft-tal,

(10. számú melléklet)

Személyi juttatások kiadási előirányzata növekedik 1.600.800 Ft-tal,

(7. számú melléklet Hosszabb időtartamú közfoglalkoztatás kormányzati funkció)

Munkaadókat terhelő járulékok és szociális hozzájárulási adó növekedik 104.052 Ft-tal.

(7. számú melléklet Hosszabb időtartamú közfoglalkoztatás kormányzati funkció)

3.Védőnői feladatok ellátáshoz működési támogatás eredeti összege 300.000 Ft volt. A területi védőnői feladatok átszervezése következtében a Dél-pesti Centrum Kórház - Országos Hematológiai és Infektológiai Intézettel megállapodást kötött az önkormányzat az Egészségház Jászkarajenői út 22. ingatlan és ingó vagyon ingyenes használatáról és a használat során felmerülő költségek elszámolásáról 2023.07.01-jétől határozatlan időre. Havi 25.000.- Ft működési támogatást utal a Kórház a védőnői feladathoz kapcsolódó üzemeltetési költségekre fél évente elszámolási kötelezettséggel. A 2024. I. félévi elszámolás után az önkormányzatot megillető támogatás 124.790 Ft.

**Előirányzat módosítási javaslatunk:**

Működési célú támogatások ÁHT-n belülről bevételi előirányzat növekedik 124.790 Ft-tal, (5. számú melléklet Család- és nővédelmi egészségügyi gondozás kormányzati funkció)

Dologi kiadások előirányzata növekedik 124.790 Ft-tal.

(7. számú melléklet Család- és nővédelmi egészségügyi gondozás kormányzati funkció)

4. A TOP-PLUSZ-3.1.3-23 Helyi humán fejlesztések pályázat - Kulturális, sport, ismereterjesztő, egészségügyi, pénzügyi tudatosságot elősegítő programsorozat lebonyolítására támogatási előleg elkülönített bankszámlára ***11.694.979 Ft.***

**Előirányzat módosítási javaslatunk:**

Működési célú támogatások ÁHT-n belülről bevételi előirányzat növekedik 11.694.979 Ft-tal, (5. számú melléklet Közművelődés-közösségi és társadalmi részvétel fejlesztése kormányzati funkció)

Dologi kiadások előirányzata növekedik 8.045.450 Ft-tal,

(7. számú melléklet Közművelődés-közösségi és társadalmi részvétel fejlesztése kormányzati funkció)

Tartalékok előirányzata növekedik (a 2025. évben kifizetendő tételek) 3.649.529 Ft-tal.

(10. számú melléklet)

**V. Közhatalmi bevételek**

A termékek és szolgáltatások adói és az egyéb közhatalmi bevételeket (adóbírság, adópótlék, talajterhelési díj stb.) év végi záró követelésállományához igazítottuk az előirányzatokat.

**Előirányzat módosítási javaslatunk:**

Termékek és szolgáltatások adói bevételi előirányzat csökken 825.314 Ft-tal,

Közhatalmi bevételek előirányzata növekedik 825.314 Ft-tal.

(3. számú melléklet)

**VI. Működési bevételek**

1. Szolgáltatások ellenértéke (bérleti díjak és egyéb szolgáltatások)

Realizált többletbevételek és a követelések év végi záró állománya alapján (például DAKÖV Kft. víziközművek bérleti díjai, Magyar Telekom Nyrt. antenna földterületének bérleti díjai, Árpád liget bérleti díjak Gyereknap, Művelődési Ház bérleti díjai, Köztemető sírhelymegváltás, egyéb eseti díjak) szükséges előirányzatmódosítás.

**Előirányzat módosítási javaslatunk:**

Szolgálatások ellenértéke előirányzata növekedik 9.077.753 Ft-tal,

(3. számú melléklet)

Tartalékok előirányzata növekedik 8.044.753 Ft-tal,

(10. számú melléklet)

Dologi kiadások előirányzata növekedik 1.033.000 Ft-tal.

(6. számú melléklet)

2. Kiszámlázott ÁFA

Szolgáltatások ellenértéke többletbevételek és követelések ÁFÁ-ja.

**Előirányzat módosítási javaslatunk:**

Kiszámlázott általános forgalmi adó előirányzata növekedik 2.347.181 Ft-tal,

(3. számú melléklet)

Tartalékok előirányzata növekedik 2.140.562 Ft-tal,

(10. számú melléklet)

Dologi kiadások előirányzata növekedik 206.619 Ft-tal.

(6. számú melléklet)

3. Realizált kamatbevétel OTP Bank Nyrt. számlavezetőtől.

**Előirányzat módosítási javaslatunk:**

Kamatbevételek előirányzata növekedik 346 Ft-tal,

(3. számú melléklet)

Dologi kiadások előirányzata növekedik 346 Ft-tal.

(6. számú melléklet)

4. Egyéb működési bevételek címén költség visszatérítések és egyéb bevételek (elszámolásból adódó különbözetek foglalkoztatáshoz kapcsolódó járulékok MÁK, kerekítési különbözet pénztári tételek, gyermeknapi rendezvény karszalagok térítési díja, közüzemi díjak visszatérítése 2023. évi)

**Előirányzat módosítási javaslatunk:**

Egyéb működési bevételek előirányzata növekedik 705.052 Ft-tal,

(3. számú melléklet)

Munkavégzésre irányuló egyéb jogviszonyban kifizetett juttatások 610.820 Ft-tal,

(6. számú melléklet)

Dologi kiadások előirányzata növekedik 43.867 Ft-tal,

(6. számú melléklet)

Tartalékok kiadási előirányzata növekedik 50.365 Ft-tal.

(10. számú melléklet)

**B. Finanszírozási bevételek**

**1. Államháztartáson belüli megelőlegezések**

2024. évi állami támogatás nettó finanszírozás keretében érkezik az önkormányzathoz, azaz a MÁK, mint illetményszámfejtő a tárgyhóra járó személyi juttatások járulékait közvetlenül levonja és utalja a NAV részére, ezért ezek összegét megelőlegezi a normatív támogatás terhére. Továbbá a 2025. évi normatíva terhére előleget kaptunk a 2024. 12. havi nettó személyi juttatások kifizetéséhez.

**Előirányzat módosítási javaslatunk:**

Államháztartáson belüli megelőlegezések bevételi előirányzata növekedik 2.166.832 Ft-tal,

(3. számú táblázat)

Államháztartáson belüli megelőlegezések kiadási előirányzata növekedik 2.166.832 Ft-tal.

(6. számú melléklet)

**I.-II. Személyi juttatások és Munkaadókat terhelő járulékok és szociális hozzájárulási adó**

1. Foglalkoztatottak személyi juttatásai

A már előző pontokban felsorolt módosításokon kívül a polgármester, mint munkáltató jutalmat állapított meg munkavállalók részére:

**Előirányzat módosítási javaslatunk:**

Dologi kiadási előirányzat csökken 447.226 Ft-tal,

(6. számú melléklet)

Foglalkoztatottak személyi juttatásai előirányzat növekedik 51.451 Ft-tal,

(6. számú melléklet)

Munkaadókat terhelő járulékok és szociális hozzájárulási adó növekedik 395.775 Ft-tal.

(6. számú melléklet)

2. Választott tisztségviselők juttatásai

Az előző polgármesteri ciklus lezárását követő szabadságmegváltás, valamint az 59/2024. (X.29.) önkormányzati határozat alapján kifizetett juttatás fedezetét biztosítottuk az Általános tartalék terhére.

**Előirányzat módosítási javaslatunk:**

Tartalékok kiadási előirányzat csökken 3.182.834 Ft-tal,

(10. számú melléklet)

Választott tisztségviselők juttatásai előirányzat növekedik 2.816.667 Ft-tal,

(6. számú melléklet)

Munkaadókat terhelő járulékok és szociális hozzájárulási adó növekedik 366.167 Ft-tal.

(6. számú melléklet)

3. Munkavégzésre irányuló egyéb jogviszonyban foglalkoztatottak juttatásai

A megbízási díjak korrekciója vált szükségessé a tényleges kifizetések fedezetének biztosítására.

**Előirányzat módosítási javaslatunk:**

Dologi kiadások előirányzata csökken 412.576 Ft-tal,

(6. számú melléklet)

Munkavégzésre irányuló egyéb jogviszonyban foglalkoztatottak juttatásai

előirányzata növekedik 412.576 Ft-tal.

(6. számú melléklet)

4. Egyéb külső személyi juttatások

a.) A Ceglédi Közös Önkormányzati Hivatal dolgozóinak juttatásaira polgármesteri döntés alapján előirányzat biztosítása.

**Előirányzat módosítási javaslatunk:**

Dologi kiadások előirányzata csökken 1.595.292 Ft-tal,

(6. számú melléklet)

Egyéb külső személyi juttatások előirányzata növekedik 1.411.764 Ft-tal.

(6. számú melléklet)

Munkaadókat terhelő járulékok és szociális hozzájárulási adó növekedik 183.528 Ft-tal.

(6. számú melléklet)

b.) Önkormányzati rendezvények és egyéb reprezentációs kiadások fedezetére előirányzatmódosítás.

Dologi kiadások előirányzata csökken 282.404 Ft-tal,

(6. számú melléklet)

Egyéb külső személyi juttatások előirányzata növekedik 282.404 Ft-tal.

(6. számú melléklet)

c.) Átcsoportosítás rovatok között saját hatáskörben:

Foglalkoztatottak személyi juttatásai előirányzata csökken 150.376 Ft-tal,

Munkaadókat terhelő járulékok előirányzata csökken 19.549 Ft-tal,

Külső személyi juttatások előirányzata növekedik 169.925 Ft-tal.

**III. Dologi kiadások**

A korábbi pontokban leírtakon kívül további **előirányzat átcsoportosítások** történtek saját hatáskörben dologi kiadások rovatain belül és a kormányzati funkciók között melyeket a 6. és 7. számú melléklet szintén tartalmaz.

**V. Működési célú támogatások felhasználása**

A Ceglédi Református Általános Iskola és Óvoda Kőröstetétleni Tagóvodája felhasznált a keretéből 106.754 Ft-ot óvodai nevelési eszközökre.

Egyéb működési célú támogatások államháztartáson kívülre csökken 106.754 Ft-tal,

(11. számú melléklet Ceglédi Református Általános Iskola és Óvoda Kőröstetétleni tagintézményeinek sora)

Dologi kiadások előirányzata növekedik 106.754 Ft-tal.

(6. számú melléklet)

**VI. Beruházások**

A KRTT-IV megjelölésű víziközmű rendszeren végzett munkálatok fedezetének átcsoportosítása vált szükségessé a felújítási kiadásokhoz. (8. számú melléklet)

**Előirányzat átcsoportosítási javaslatunk:**

Beruházások KRTT-IV 2023. évről áthúzódó Szabadidőpark ivókút elszámolása

kiadási előirányzat csökken 944.084 Ft-tal,

Felújítások KRTT-IV 2023. évről házhúzódó felújítások elszámolása

kiadási előirányzat növekedik 944.084 Ft-tal.

**VII. Felújítások**

A József Attila út felújítása az eredetileg tervezettnél nagyobb összegbe került a kivitelezői árajánlat alapján, amelynek fedezete a felújítási keretben rendelkezésre állt. (8. számú melléklet)

**Előirányzat átcsoportosítási javaslatunk:**

Felújítási keret előirányzata csökken 1.625.016 Ft-tal,

József Attila út felújítása előirányzata növekedik 1.625.016 Ft-tal.

**Az előterjesztést a Jogi- Gazdasági és Kulturális Bizottság megtárgyalja. A Bizottság véleményét a Képviselő-testület ülésén az elnök szóban ismerteti.**

A döntéshozatal a Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az 50. § rendelkezései alapján – figyelemmel a 42. § 1. pontjában foglalt rendelkezésre – **minősített szavazati arány**t igényel.

Cegléd, 2025. május 13.

Pásztor Roland

polgármester

Az előterjesztést láttam:

Dr. Diósgyőri Gitta

címzetes főjegyző